‘আহা রে, রাগেন কেন? এসব নিয়েই তো জীবন।… এমন সুন্দর নদী! আরেকটু হাঁটি চলেন…।’ বলতে বলতে দেখি শিরীন মুস্তাফা তার সংস্থার তিন সহযোগী আর রুহুল আমিনকে নিয়ে গাড়ি থেকে নামেন; আমাদের দেখে হাসিমুখে এগিয়ে এলেন তারা – ‘জানতাম, আপনারা এখানেই থাকবেন। এতো সুন্দর নদী! এখানে এলে মনে হয়, নদীর পাশেই বসে থাকি।’ – শিরীন মুস্তাফার কথা শেষ হওয়ার আগেই রুহুল আমিন আপত্তি তোলেন – ‘ম্যাডাম, নদীর পারে বসে থাকা খুবই বিপদ ডাইকা আনবে। অলরেডি দেখেন কয়টা মোটরসাইকেল চক্কর দিয়া গেল! পলান সরকারের দলবল। সিদ্দিক সরকারের আরেক পুলা পলান। আপনারা কী কারণে আসছেন – এইটা জানাজানি হয়া গেছে, আমার মনে হয় – কাইল সকালেই ঢাকায় রওনা দেন ম্যাডাম।’